М.-с.б. бурыстары : махсус амбулатор-поликлиник һәм дауаханала ( стационар булған осраҡта ) медицина ярҙамын күрһәтеү ; эшселәргә диспансерлаштырыу , профилактик ҡарап сығыу , ваҡытлыса хеҙмәткә яраҡһыҙлыҡҡа экспертиза үткәреү , диетик туҡланыуға , шифаханаларҙа һәм профилакторийҙарҙа дауаланыуға мохтаждарҙы мед. күрһәткестәр буйынса һайлап алыу ; хеҙмәт шарттарын яҡшыртыу , производство травмаларын , һөнәри ауырыуҙарҙы һәм производство сәбәпсе булған ауырыуҙарҙы иҫкәртеү , инвалидлыҡты кәметеү буйынса саралар ойоштороу ; хеҙмәтсәндәрҙә сәләмәт йәшәү рәүешен формалаштырыу .